ལན།ཕྱི་སྐྱོད་ལམ་ཡིག་གི་ཁྲིམས་ཀྱི་ཁྲིམས་ལྟར་ན།རྒྱལ་ཁབ་དེའི་སྤྱི་དམངས་གང་རུང་ཞིག་ཕྱི་རྒྱལ་དུ་འགྲོ་དགོས་ཚེ་།ཐོག་མར་སོ་སོ་རང་གི་ཁྱིམ་ཐོ་ཡོད་སའི་རྫོང་གི་སྤྱི་བདེ་ལས་ཁུངས་ཀྱི་རྒྱལ་མཚམས་འགྲོ་ཡོང་དོ་དམ་ལས་ཁུངས་ལ་ལམ་ཡིག་ལེན་པའི་སྙན་ཞུ་ཕུལ་དགོས།སྙན་ཞུ་ཕུལ་སྐབས་རང་ཉིད་ཀྱི་གྲོང་མིའི་ཐོབ་ཐང་ལག་འཁྱེར་དང་།ཁྱིམ་ཐོའམ་ཐེམ་ཐོ།འདྲ་པར་སོགས་མཁོ་སྤྲོད་བྱེད་དགོས།ཁྲིམས་ལྟར་ན་སྤྱི་བདེ་ལས་ཁུངས་ལ་སྙན་ཞུ་ཕུལ་ཚར་བའི་ཉིན་ནས་བརྩིས་ཏེ་ཉིན་བཅོ་ལྔའི་རིང་ལམ་ཡིག་ཡིན་གཅིག་མིན་གཉིས་བཟོས་ཚར་དགོས་ཤིང་།གལ་སྲིད་འགྲིམ་འགྲུལ་གྱི་ཆ་རྐྱེན་མི་བཟང་བ་སོགས་ཀྱི་དཀའ་ངལ་ཡོད་ནའང་ཟླ་གཅིག་གི་སྔོན་ལ་བདག་པོའི་ལག་ཏུ་འབྱོར་ཏུ་འཇུག་དགོས།གལ་སྲིད་སྙན་ཞུ་འབུལ་མཁན་ལ་དམིགས་བསལ་ཛ་དྲག་གི་གནས་ཚུལ་ཡོད་ན་ཉིན་བཅོ་ལྔའི་དུས་བཅད་ཀྱི་སྔོན་ལ་ལམ་ཡིག་བཟོ་རུ་འཇུག་རྒྱུའི་སྙན་ཞུ་ཕུལ་ཆོག་པའི་གཏན་འཁེལ་ཀྱང་བྱས་ཡོད།